text: Vandel Skole overlever
  10 september 2010 kl. 10.32
  Først skulle den lukke, men nu har politikerne i Vejle fået andre planer.
  Det er glædesdag i Vandel i dag.
  På trods af udsigterne til, at byens skole skulle lukke, er der nu kommet nyt håb. 
  I følge dagsordenen for et møde i Børne- og Ungeforvaltningen i Vejle Kommune har høringsperioden givet politikerne noget at tænke over. 
  Det har fået konsekvenser på deres beslutning om at lukke Vandel Skole.
   
  Forvaltningen anbefaler nu, at Vandel Skole alligevel ikke skal lukkes, men derimod videreføres som en afdeling under Nørup Skole. 
  Beslutningen om også at lukke skolerne - Langelinies, Andkær, Givskud og Gadbjerg - er fortsat uændret.
  